stanford-oval/wikipedia huggingface dataset:
חוק קונוויי

חוק קונוויי הוא אמרה אשר מיוחסת וקרויה על שם המתכנת מלווין קונוויי. החוק זכה לשם ״חוק קונוויי״ לראשונה על ידי משתתפים ב"סימפוזיון הלאומי לתכנות מודולרי" ב-1968. החוק טוען כי:
ארגונים אשר בונים מערכות (...) מוגבלים לייצר מערכות שהן העתקים של המבנה התקשורתי של עצמם
על אף שלעיתים מתייחסים לאמירה בתור אנקדוטה הומוריסטית, מטרתו המקורית של חוק קונוויי הייתה אבחנה סוציולוגית לגיטימית. האמירה מתבססת על ההגיון שטוען שכדי ששני מודולים של תוכנה יוכלו להתממשק באופן תקין, חובה על המתכננים של שני המודולים לתקשר אחת עם השנייה. על כן מבנה הממשק של מערכת תוכנה ישקף את המבנה החברתי של הארגון אשר ייצר את התוכנה הזאת.
וריאציות

אריק ס. ריימונד, פעיל קוד פתוח אשר הקים את "היוזמה לקוד פתוח", ניסח מחדש את חוק קונוויי ב"מילון החדש להאקר". הניסוח של ריימונד היה: "הארגון של תוכנה והארגון של צוות הפיתוח של התוכנה יסכימו". ריימונד סיכם את המאמר המקורי של קונוויי ובסיכום זה הוא הדגים את הניסוח המחודש שלו על צוות פיתוח של מהדר. בדוגמה זאת הוא הסביר שאם ארבעה צוותים יעבדו על מהדר אז ייווצר מהדר שעובר על הקוד ארבע פעמים כדי להדר את הקוד.
ג'יימס קופליין וניל הריסון טענו כי ״אם חלקים מארגון (כגון צוותים, מחלקות או חטיבות) לא משקפים את החלקים ההכרחיים של המוצר, או אם היחסים בין הארגונים לא משקפים את החלקים השונים במוצר, אז המוצר בצרות...על כן צריך לוודא שהארגון מותאם לארכיטקטורה של המוצר״.
ניתן לראות את ההשפעה של חוק קונוויי בעיצוב של אתרי אינטרנט של חברות. נייג'ל ביבן, מומחה שמישות, טוען כי ״ארגונים באופן תדיר יוצרים אתרי אינטרנט עם תוכן ומבנה שמשקף את הדאגות הפנימיות של הארגון במקום את הצרכים של המשתמשים של האתר״. ניתן לראות אפקט דומה כאשר אתרי אינטרנט מתוכננים על ידי ועדה של מתכננים שאין להם חזון או מטרה משותפים.
הוול סטריט ג'ורנל כתב בשנת 2014 שחוק קונווי עדיין תקף וכן שבעולם מושלם של מנהל מערכות מידע, אוסף מערכות המידע של ארגון הן שיקוף מדויק ורציונלי של המטרות ומערכות השליטה של העסקים של ארגון מסוים.
עדויות תומכות

עדות מדעית אשר תומכת בחוק קונוויי היא מחקר שפורסם שנערך על ידי צוות חוקרים משותף של המכון הטכנולוגי של מסצ'וסטס ובית הספר למנהל עסקים של אוניברסיטת הרווארד, אשר מצאו "עדויות חזקות אשר תומכות [מה שהם תופסים להיות המקבילה]...של היפותזה שקולה". הצוות גם טען כי "הבדלים ניכרים במודולריות [של המוצר]" היו "עקביים עם נקודת המבט שצוותים מבוזרים נטו לייצר מוצרים עם יותר מודולריות".
נוסף על כך חקר של מקרים נוספים של חוק קונוויי התבצע באוניברסיטת מרילנד על ידי נאצ'י נאגאפאן, ברנדן מרפי וויקטור בסילי בשיתוף עם חברת מיקרוסופט מצאו תוצאות דומות.
הערות שוליים

↑  Melvin Conway, Conway's Law, Melvin Conway's Homepage
↑  Yourdon, E. N., and Constantine, L. L., Structured Design, Prentice Hall, 1978, עמ' 400
↑  Conway, Melvin E., How do Committees Invent?, Datamation 14, עמ' 28-31
↑  Eric S. Raymond, The New Hacker's Dictionary - 3rd Edition, MIT Press, October 1996, ISBN 978-0-262-68092-9
↑  Coplein and Harrison, Organizational Patterns of Agile Software Development., Prentice Hall, July 26, 2004, ISBN 978-0131467408
↑  Nigel Bevan, Usability Issues in Web Site Design, Proceedings of UPA'98, June 1998
↑  Ron Tolido, Building an App Portfolio for Innovation, The Wall Street Journal, ‏Mar 13, 2014
↑  Alan MacCormack, John Rusnak, Carliss Baldwin, Exploring the Duality between Product and Organizational Architectures: A Test of the “Mirroring” Hypothesis, Harvard Business School, 2008
↑  Nachiappan Nagappan, Brendan Murphy & Victor Basili, The Influence of Organizational Structure On Software Quality: An Empirical Case Study,, ACM TechReport, 2008
יאנדקס מפות

| --- | --- |
  
 סוג:  אתר אינטרנט 
 תקופת הפעילות:  27 באוגוסט 2004 – הווה (20 שנה) 
 מייסדים:  יאנדקס 
 בעלות:  יאנדקס 
 שירותים עיקריים:  חיפוש וניווט במפה אינטראקטיבית
 https://yandex.ru/maps
 
יאנדקס. מפות הוא שירות מיפוי וחיפוש מבית יאנדקס. נפתח בשנת 2004 כמנוע חיפוש על מפה וכולל מידע על פקקי תנועה, כבישים בשיפוצים ומראה הרחובות בערים הגדולות.
המפות מתעדכנות אחת לשבועיים ומפותחות על ידי יאנדקס עבור רוסיה, אבחזיה, אזרבייג'ן, אנדורה, ארמניה, בלארוס, גאורגיה, ישראל, ירדן, עיראק, איראן, קזחסטן, קירגיזסטן, לטביה, לבנון, ליטא, מולדובה, הרשות הפלסטינית, פולין, סוריה, טג'יקיסטן, טורקמניסטן, אוזבקיסטן, אוקראינה, צרפת, אסטוניה ודרום אוסטיה; עבור מדינות אחרות, עד שנת 2017 הוצגו מפות שפותחו על ידי חברת "NAVTEK", אבל אז יאנדקס החליפה את המפות במפות משלה.
נכון למאי 2017, "יאנדקס. מפות" הגיע ל-24.9 מיליון משתמשים.
ראו גם

Bing Maps
גוגל מפות
יישום מפות
הערות שוליים

↑  "«Яндекс» запустил подробную карту мира". נבדק ב-2017-07-07.
↑  "Яндекс.Статистика. Сервис карты". Mediascope Web Index. אורכב מ-המקור ב-2018-10-22. נבדק ב-2018-10-10.
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
טרופותי (סרט)

ערך זה עוסק בסרט קולנוע. אם התכוונתם לטרופותי (ספר), ראו .
| --- | --- |

 מבוסס על:  "טרופותי" מאת ג'וליה דונלדסון
 בימוי:  מקס לאנג, Jakob Schuh 
 תסריט:  ג'וליה דונלדסון 
 מדבבים:  ג'יימס קורדן, רובי קולטריין, טום וילקינסון, ג'ון הרט, רוב בריידון, הלנה בונהם קרטר
 מדבבים בעברית:  לירון לב, יורם יוספסברג, מיכה אוזין סליאן, שמחה ברבירו, גלעד קלטר, נורית בנאי קורן
 מוזיקה:  רנה אוברי 
 צילום:  Ulle Hadding 
 מדינה:  בריטניה בריטניה גרמניה גרמניה
 חברה מפיצה:  Magic Light Pictures
 שיטת הפצה:  וידאו על פי דרישה 
 הקרנת בכורה:  25 בדצמבר 2009 
 משך הקרנה:  27 דקות
 שפת הסרט:  אנגלית 
 סוגה:  סרט ילדים, סרט פנטזיה 
 סרט הבא:  טרופותי הבת
 דף הסרט ב־IMDb
 
טרופותי (באנגלית: The Gruffalo) הוא סרט קצר בהנפשה ממוחשבת בריטי-גרמני לילדים, שמבוסס על ספר בעל אותו שם שכתבה ג'וליה דונלדסון ואייר אקסל שפלר. הסרט הופץ לראשונה בשנת 2009, ובוים על ידי מקס לאנג.
בישראל הסרט שודר בערוץ לוגי בדיבוב לעברית בשנת 2010, והופץ ב-DVD על ידי חברת קלסיקלטת ב-2011.
תקציר עלילה

הסרט מתחיל עם משפחת סנאים. בעוד הילדים של האמא רוצים שהיא תקרא להם סיפור, היא מסכימה, ומספרת להם סיפור על עכבר שמנסה למצוא אגוזים אך נכשל, לאחר מכן הוא רואה עץ אגוזים גדול ומחליט לצאת בעקבותיו. אך בדרך מחכים לו שלוש חיות טורפות, כמו בספר, קודם שועל, אחר כך ינשוף ואז נחש. הוא מתחמק מכולם בכך שמפחיד אותם עם יצור בשם "טרופותי", כשאומר להם שהאוכל האהוב עליו היא החיה איתה העכבר מדבר.
לאחר שהתחמק משלושת הטורפים והתקרב לעץ האגוזים, פגש העכבר את טרופותי האמיתי. העכבר לא ידע שהוא קיים במציאות ותחילה פחד, אך אחר כך השתמש שוב בערמומיות שלו בשביל להתחמק גם ממנו, כשמראה לו עד כמה החיות האחרות מפחדות ממנו ובכך מבריח גם אותו.
הדמויות והמדבבים

הדיבוב הופק על ידי ענבר שטגר עזרא ובוים על ידי אורלי קטן. הסרט דובב על ידי אולפני דאבי דאב.
| שם הדמות | מדבב/ת באנגלית | מדבב/ת בעברית |
| --- | --- | --- |
| עכבר | ג'יימס קורדן | לירון לב |
| טרופותי | רובי קולטריין | יורם יוספסברג |
| שועל | טום וילקינסון | מיכה אוזין סליאן |
| ינשוף | ג'ון הרט | שמחה ברבירו |
| נחש | רוב בריידון | גלעד קלטר |
| סנאית | הלנה בונהם קרטר | נורית בנאי קורן |
טוד הווארד

| --- | --- |

 לידה:  6 באוקטובר 1970 (בן 54) מקונגי, ארצות הברית 
 מדינה:  ארצות הברית 
 השכלה:  קולג' ויליאם ומרי  תיכון אמאוס 
 תקופת הפעילות:  מ-1994 
 מעסיק:  בטסדה 
 פרסים והוקרה:  Game Developers Choice Award - Lifetime Achievement (2016) 
 
טוד הווארד (נולד ב-25 באפריל 1971) הוא עורך, יוצר ומפיק של משחקי מחשב מפורסמים. עיקר עבודתו בחברת Bethesda Game Studios, שם הוא היה אחראי בהפקת שלושה משחקים שזכו לתואר משחק השנה. הפילוסופיה לפיה עיצב ויצר את המשחקים היא "לחיות חיים אחרים, בעולם אחר" ("live another life, in another world")
חיים אישיים

טוד הווארד נולד בעיירה מקונגי(אנ') שבפנסילבניה, ארצות הברית, ולמד בתיכון אמאוס באמאוס, פנסילבניה.
בשנת 1993 סיים את לימודיו במכללת ויליאם ומרי(אנ') בוויליאמסבורג, וירג'יניה. הווארד למד במכללה הנדסה ופיננסים, על אף שבפועל היה מעוניין לעסוק ביצירת וידאו. בשנת 1994 הוא התקבל לחברת בטסדה למרות שדחו את מועמדותו לפני תקופת הלימודים.
טוד הווארד נשוי ויש לו שני ילדים.
משחקים

1995 בתפקיד מפתח: The Terminator: Future Shock (אנ')
1996 בתפקיד מפיק ומעצב: The Elder Scrolls II: Daggerfall(אנ')
1998 בתפקיד מפיק ומעצב: The Elder Scrolls Adventures: Redguard(אנ')
2003 בתפקיד מעצב ומנהל מוצר: The Elder Scrolls III: Morrowind(אנ')
2007 בתפקיד מעצב ומנהל מוצר: The Elder Scrolls IV: Oblivion (אנ')
2008 בתפקיד מפיק ומוציא לפועל: Fallout 3
2011 בתפקיד מפיק ומעצב: The Elder Scrolls V: Skyrim
2015 בתפקיד מפיק ומעצב: Fallout 4
2015 בתפקיד מפיק: Fallout Shelter(אנ')
2018 בתפקיד מנהל מוצר: Fallout 76(אנ')
קריירה

בשנת 1994 הווארד התקבל לחברת המשחקים המפורסמת Bethesda Softworks. נכון ל-2017, הוא משרת בתפקיד מנהל החברה.
הווארד מרצה לעיתים קרובות באירועים בנושאי משחקי מחשב, והוא ומשחקיו מופיעים במגזינים רבים בנושא זה כמו Newsweek, CNN, USA Today, ו-The Today Show.
הוא מוכר כאחד מ-20 האנשים הכי משפיעים בעולם משחקי הווידאו.
בין המשחקים הבולטים שיצר: The Elder Scrolls וכן משחקי סדרת Fallout לאחר קניית הזיכיון מאינטרפליי (פרט למשחק Fallout New Vegas שפותח על ידי Obsidian עבור Bethesda Softworks). כל משחקיו של הווארד היו הצלחה כלכלית ורובם היוו אבן דרך בתחום פיתוח משחקי המחשב.
בשנת 2009 הוא הרצה ב-D.I.C.E. Summit שם שיתף את שלושת היסודות לפיתוח משחקי מחשב לפיהם הוא פועל:
משחקי מחשב מצוינים הם משחקים שמשחקים בהם, לא שיוצרים אותם, "יכול להיות לך את מסמך העיצוב הטוב ביותר בעולם, ולמרות זאת אתה תשנה כ-90% ברגע שתתחיל לשחק"
תשמור על פשטות, "לעשות משהוא ממש טוב צורך זמן, יותר זמן ממה שבדרך כלל מעריכים, מערכות פשוטות שעובדות יחד יוצרות גיוון שהשחקנים יודעים להעריך"
"אל תגדיר את המשחק לפי רשימת מטלות, הגדר אותו לפי החוויה שאתה מצפה מהשחקנים שלך לחוות"
תארים ואותות הצטיינות

הווארד זכה בתארים ובאותו הצטיינות רבים, וביניהם:
2012 - תואר "מפיק משחק הווידאו הטוב ביותר" מאת האקדמיה לאומנויות ומדעים אינטראקטיביים
2014 - אות מפעל החיים למשחקי מחשב של גרמניה (the Lara of Honor)
הווארד הוא אחד מיוצרי המשחקים היחידים שזכו ארבע פעמים ברציפות בתוארי "משחק השנה" הניתנים על ידי חברות הוצאת משחקי המחשב השונות (אנ')
יאנדקס (מנוע חיפוש)

| --- | --- |

 סוג:  מנוע חיפוש
 תקופת הפעילות:  1997–הווה (כ־28 שנים)
 בעלות:  יאנדקס
 הרשמה:  אופציונלית
 yandex.ru, ya.ru, яндекс.рф (ברוסית) yandex.com.tr (בטורקית) yandex.com (באנגלית) yandex.ua (באוקראינית) yandex.by (בבלארוסית) yandex.kz (בקזחית)
 
יאנדקס הוא מנוע חיפוש בבעלות התאגיד הרוסי יאנדקס והוא המוצר העיקרי של החברה. נחשב למנוע החיפוש הרביעי בגודלו בעולם. מנוע החיפוש חולש על 57.5% משוק האינטרנט ברוסיה (2015) ו-7% מהשוק הטורקי (החל משנת 2015).
ליאנדקס יש דומיין ישראלי: yandex.co.il, שמוצג ברוסית ובאנגלית, אך תומך בחיפוש בשפה העברית.
יאנדקס מאפשרת חיפוש גם באמצעות שירותים אחרים שלה, כדוגמת:
חיפוש זן – חיפוש במדיה.
חיפוש מורחב – מאפשר לארגן חיפוש גאוגרפי, בלשני, במסמכים ובאתרי אינטרנט מסוימים.
חיפוש משפחתי – חיפוש בטוח, המותאם לילדים.
חיפוש לכבדי ראייה
בקיץ 2017 במסגרת פרויקט משותף עם בנק רוסיה הוסיפה יאנדקס סמן ירוק מיוחד עם הכיתוב "רישום הבנק המרכזי של רוסיה" (“Реестр ЦБ РФ”), הנותן מידע לצרכן אודות אתר אינטרנט מסחרי, או חברה המספקת שירותים פיננסיים.
פונקציונליות

מנוע החיפוש מורכב משלושה מרכיבים:
סוכן (Агент) – בוט חיפוש שמסוגל לנתח מסמכים ולשמור את העדפות המשתמש.
אינדקס (Индекс) – בסיס נתונים שתוכנו נאסף ממנועי חיפוש שונים וכולל גם אפשרויות חיפוש משלו.
מכניזם של מנוע חיפוש (Поисковый механизм).
מנוע החיפוש היה הראשון שאפשר חיפוש באינטרנט בכתב קירילי.
המנוע גם כולל יכולת חיפוש ממוקדת יותר בהקלדת הסימנים הבאים:
"" – ציטוט מדויק
| – אם הסימן מוצב בין מילים, המנוע מחפש רק את אחת המילים
* – אם מוצב בין מילים, מנוע החיפוש ידלג על אחת המילים
site: – יאפשר חיפוש באתר אינטרנט ספציפי
date: – יאפשר חיפוש ממסכים לפי תאריך, לדוגמה, date:2007
+ – אם הסימן מוצב בין מילים, מנוע החיפוש יחפש במסמכים בהם הסימן מופיע
& – אם מוצב בין מילים, מנוע החיפוש יחפש את כל המילים שהוקלדו בחיפוש
מנוע החיפוש תומך במורפולוגיה של השפה הרוסית, ולכן המנוע יחפש את כל המופעים במילונים השונים של מילה מסוימת. כדי לחפש מילה מדויקת כמו שהיא, יש להקליד ! . מנוע החיפוש מפרש גם ראשי תיבות ברוסית.
הערות שוליים

↑  שוקי החיפוש הגלובליים הרווחיים ביותר - דו"ח באנגלית
↑  liveinternet
↑  «Яндекс» увеличил долю в Турции до 7 % за счёт контракта с футболистами «Фенербахче»
↑  "| Событие | Банк России". www.cbr.ru. נבדק ב-2017-06-28.
↑  "«Яндекс» начал маркировать микрофинансовые организации в рамках проекта ЦБ". Информационное агентство Рамблер (ברוסית). 2017-06-28. נבדק ב-2017-06-28.
↑  "Центробанк начал маркировать в Интернете легальные МФО". Банки.ру. נבדק ב-2017-06-28.
↑  Архитектура ответа на вопрос
↑  Памятка по использованию языка запросов
↑  Искусство понимать с полуслова. Расширение запроса в Яндексе
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
ראש פינה

ערך זה עוסק במושבה בגליל העליון. אם התכוונתם למשמעות אחרת, ראו .
.
ראש פינה (בכתיב מנוקד: רֹאשׁ פִּנָּה) היא מועצה מקומית במורדות הגליל העליון למרגלות הר כנען והעיר צפת ובסמיכות למועצה המקומית חצור הגלילית. נוסדה כמושבה ב-12 בדצמבר 1882 (ב' בטבת ה'תרמ"ג), ניסיון התיישבות קודם שהחל ב־1878 בשם גיא-אוני, נכשל, ובמקום נותרו 3 משפחות בלבד, אליהן הצטרפו החלוצים שהגיעו ממוינשט, רומניה. יחד, הם הקימו מספר בתים, בסמוך לכפר ג'עוני, ובהם התגוררו. כבר בשנים הראשונות נבנו בתים נוספים, גדולים יותר ובית כנסת, הידוע כיום כבית הכנסת העתיק של ראש פינה. קורות חיי התושבים מתועדים בכתבים רבים אשר זכו לעניין רב ופרסום, הן בחוגים האקדמיים והן בציבור הכללי. ראש פינה הוכרזה כמועצה מקומית בשנת 1949.
ראש פינה היא בין המושבות היהודיות הראשונות, שהוקמו בסוף המאה ה־19 (תקופת העלייה הראשונה), וההתיישבות בהן נמשכת ברציפות עד ימינו.
על שמה של ראש פינה קרויות עיר בנמיביה וקבוצת התיישבות בארגנטינה.
גאוגרפיה

ראש פינה שוכנת בגליל העליון למרגלות הר כנען וממזרח לצפת, על הדרך העתיקה שקישרה בין צפת לטבריה בתוואי נחל ראש פינה. המושבה שוכנת בצומת דרכים מרכזי, וממנו מתפצלות דרכים צפונה לעבר עמק החולה, עמק עיון ולבנון, דרומה לטבריה ובקעת הירדן, ומזרחה לעבר רמת הגולן, קוניטרה ודמשק. המועצה שוכנת בסמוך לאזור מישורי יחסית, ובו קרקע המתאימה לחקלאות. בסמוך ליישוב שלושה מעיינות בוואדי ראש פינה.
המועצה נמצאת בגובה של 300 מטר עד 500 מטר מעל פני הים.
היסטוריה > התיישבות יהודית ראשונית במקום

בין ראשוני המתיישבים במקום היו יהודים שהגיעו מאלג'יר והשתקעו באזור בתחילת המאה ה-19. אחד מהם היה חכם שמואל עבו, שעלה לארץ ישראל ב-1817 ורכש 7,000 דונם בגליל מידי ערביי המקום, שעליהם עתידים היו להיבנות יישובים חדשים, ובראשם מה שלימים הפך לגיא אוני ואחר כך ראש פינה.
היסטוריה > גֵיא אוֹנִי

ב-1875 רכש אליעזר רוקח מצפת, יחד עם אחדים מחבריו בני היישוב הישן, מחצית מאדמות הכפר הערבי ג'עוני, ששכן למרגלות צפת בסמוך לדרך צפת–טבריה, וב-1878 התיישבה במקום קבוצה של משפחות יהודיות מצפת. ביקורו השביעי והאחרון של משה מונטיפיורי בארץ ב-1875, עורר בצפת שוב גל של התארגנויות לשם התיישבות, לצורך שינוי אורח החיים והרחבת מקורות הקיום. הפעם הצליחה קבוצה אחת להוציא את התוכנית מן הכוח אל הפועל. ב-1878 רכשה חבורה של 30 משפחות מבני צפת, מחצית מאדמות הכפר הערבי ג'עוני, כפר סמוך לצפת ששכן מזרחית לה. הם היו אשכנזים בני היישוב הישן בצפת, רובם המכריע ילידי הארץ, חלקם כבר דור שלישי, או כאלה שהגיעו לארץ בגיל צעיר מאוד. לפחות שבעה מהם ממשפחות הקשורות בממסד הרבני של העיר בראשות הרב שמואל הלר, ראש הקהילה, שתמך במהלך לצד שותפיו להנהגה.
המתיישבים קראו ליישוב החדש בשם גיא אוני, בדומה לצליל שמו של היישוב הערבי. המושבה הוקמה שבועות מספר לפני הקמת המושבה פתח תקווה בידי מתיישבים מירושלים ומכאן שהיא המושבה היהודית הראשונה שנוסדה בארץ ישראל בתקופה המודרנית.
מטרת המתיישבים הייתה שינוי אורח חייהם – מהתבססות על כספי החלוקה לפרנסה מעבודת אדמה. אולם עקב בצורת, רעב, מחלות (כולל דבר שחיסל את העדר), העדר ניסיון מקצועי-חקלאי ומחסור במזומנים, נקלעו המתיישבים מהר מאוד לקשיים גדולים, ואילצו את המתיישבים לנטוש את המקום. הפניות הנואשות שלהם לעזרה כספית, שתאפשר להם לצלוח את התקופה הראשונה, לא נענו. גם קריאות פומביות לעזרה, כמו המנשר החתום על ידי 30 בתי אב של מייסדי גיא אוני, מגובים בחתימת בית הדין של צפת, שבראשו ישב הרב שמואל הלר, שפורסם בעיתונות העברית של התקופה, לא הועילו.הם נתקלו באדישות מצד הציבור היהודי ומוסדותיו מחוץ לישראל, גם אלה שהטיפו לפרודוקטיביזציה. אם כי זכו לעזרה מתושבי ג'עוני הערבים, שנתיים של ניסיונות החייאה שלא צלחו, הותירו במושבה רק משפחות צפתיות ספורות שלא ויתרו על היאחזותן באדמה. למרות כל קשיי הקדחת והבצורת נותרו שלוש משפחות – פרידמן, קלר, שוורץ. כל השאר, מיואשים, חזרו לצפת, שם זכו ליחס עוין מהתושבים בעקבות הסכסוך האידאולוגי המר שפרץ על עצם היציאה מצפת התורנית, הנסמכת על כספי החלוקה, והקמת יישוב חקלאי שאמור לחיות על תוצרתו. הם מכרו את אדמותיהם לקבוצת המתיישבים החדשה שהגיעה ממוינשט שברומניה והקימה גרסה מחודשת למושבה ואף שינו את שמה ל'ראש פינה'.
היסטוריה > תקופת המנדט הבריטי

לאחר מלחמת העולם הראשונה, עברה רמת הגולן לשליטת המנדט הצרפתי על סוריה. קו הגבול נמתח לאורך נהר הירדן, ובראש פינה הסמוכה לקו הגבול החדש נבנתה תחנת משטרה אזורית ותחנת מכס (מבנה המשטרה משמש גם כיום את משטרת ישראל). המושבה שימשה כישוב המרכזי באזור, וכמרכז אזורי של המושבות והיישובים השונים שנוסדו.
ב-1920 שימשה המושבה כבסיס הפעולה ליוסף טרומפלדור וחבריו. בשנת 1921 נתגלו ליד ראש פינה שרידיו של בית הכנסת המפואר בחורבת שורה. חלק ממשקוף בית הכנסת שולב בבית של משפחת לוי. בשנות השלושים פעל בה הפרופסור גדעון מר שעסק בחקר להדברת מחלת המלריה. בהמשך שימשה המושבה כבסיס להברחת יהודים מסוריה במסגרת ההעפלה מארצות המזרח. בראש פינה שהתה גם פלוגת העבודה של בית"ר ממנה יצא עולה הגרדום הראשון שלמה בן-יוסף.
ב-1924 עברה המושבה לחסות חברת פיק"א.
היסטוריה > לאחר קום המדינה

עם הקמת מדינת ישראל מסרו הבריטים לערבים את משטרת ראש פינה ומחנות צבא נוספים באזור[דרוש מקור]. ב-26 באפריל 1948 התארגן כוח מעורב של אנשי אצ"ל מראש פינה ואנשי הגנה ובפעולה משולבת השתלטו על בניין המשטרה וכן על מחנה "פילון" הסמוך (מחנה צבאי אשר שימש את חיל-הספר הבריטי). תושבי ג'עוני (שמנתה כ־1,300 תושבים, יותר ממספר תושבי ראש פינה), שחששו מנקמת יהודי ראש פינה וקיוו שהסורים יכבשו את האזור, עזבו ברובם את היישוב ונדדו צפונה[דרוש מקור]. אלו מתוכם שרצו להישאר שוכנעו אף הם לעזוב את היישוב ליישובים אחרים באזור[דרוש מקור], נחשבו כנפקדים ולא התאפשר להם לחזור לבתיהם. רוב תושבי ג'עוני מצאו עצמם במחנות פליטים בלבנון. איכרי המושבה החלו לעבד את אדמות ג'עוני הנטושות והשתמשו בחלק מבתי הערבים. אל שאר הבתים נכנסו עולים חדשים וחיילים משוחררים.
ראש פינה, שמנתה כ-350 נפש במאי 1948, קלטה כ-150 תושבים נוספים במהלך 1948–1949 ומספר דומה של עולים בתחילת שנות ה-50. בשנת 1970 היו בה כ-850 תושבים. במהלך שנות ה־50 הוקמה מעברה גדולה בסמוך למושבה, שהפכה במשך הזמן לחצור הגלילית, אך למרות הסמיכות הגאוגרפית שני היישובים נפרדים לגמרי.
מושבת הראשונים

בתי הכפר ג'עוני נהרסו בראשית שנות ה-60, למעט מבנה אחד המכונה 'הבית האמריקאי' הניצב גם כיום בחלקה העליון של המושבה. במהלך השנים גם החלק הישן של המושבה ננטש ונהרס בחלקו, בעקבות מעבר התושבים לחלק החדש יותר. בין שנת 1964 לתחילת שנות ה-70 התיישבו מספר צעירים במבנים אלו שבמעלה ההר, בהם היו הצלם אבי נוה, המוזיקאי אלי מגן, הצייר והסופר לוליק (אריה אקשטיין), גדעון ונילי לביא, יוסף ספרא וחבורת "בית הספר לעצמיותו של האדם" שישבו ב"מלון אלתר שוורץ" ובסביבתו, בתמיכה מסוימת של ועד המושבה. הקבוצה הייתה קומונה אנרכיסטית היפית שהתגוררו במבנים ללא אספקת חשמל ומים, והתפרקה כעבור מספר שנים. הקבוצה מונצחת בתערוכה המוצגת כיום בבית מר.
בשנות ה-80 הגיע גל נוסף של אנשי רוח למושבה ובהם איש מצפן לשעבר והמתרגם אריה בּוֹבֵּר, אלן רדנר חסידו של גורדייף ודרורה חבקין.
ב-1978 הוקמה ביוזמתו של יגאל אלון, נכדו של אלתר שוורץ ממייסדי ראש פינה, העמותה לשחזור "מושבת הראשונים", במטרה לשחזר את המושבה הישנה. מטרת העמותה – להסב את האתר למרכז חינוכי ותיירותי. בשנת 1983 הכריז שר הפנים יוסף בורג על הגרעין הישן של המושבה כאתר לאומי. התוכנית לשימור ושחזור אתר הראשונים הוכנה על ידי האדריכל קלמן כ"ץ בעבור הקרן הקיימת לישראל, החברה הממשלתית לתיירות והמועצה המקומית של ראש פינה. הוחלט לשקם את רחוב החלוצים ולשחזרו בקפידה כפי שהיה. מרבית אתר השימור הושאר בתבניתו המקורית והוא למעשה מעין מוזיאון פתוח הכולל את הרחוב העליון אשר נבנה על ידי החלוצים ומקיף את בתי הפקידות וגן הברון המפורסם. שופץ בית הרופא, נפתח מוזיאון לתולדות היישוב וההתיישבות בגליל העליון, נוסד ארכיון ראש פינה ומבנים ישנים הפכו לצימרים.
בראש פינה קיימת מדרשת טיולים העוסקת בהנחלת ההיסטוריה של הגליל ומורשתו בתקופות השונות של ההתיישבות ובלימוד סביבתי באמצעות ימי עיון, טיולים ופעילויות חינוכיות. המדרשה יושבת באתר השחזור ומתפעלות אותה בנות שירות המדריכות במושבה ובאתרים ונקודות טבע באזור.
אוכלוסייה

כיום מספר החקלאים במושבה מצומצם, והעוסקים בחקלאות שוכנים בעיקר בשכונת "הרחבה א" ו"הרחבה ב'", שהוקמו כאגודות שיתופיות. המושבה זוכה לתיירות חוץ ופנים הודות למספר רב של צימרים, חדרי אירוח ואתרי בילוי ופנאי. בכניסה למושבה ישנם מספר מרכזים מסחריים המספקים שירותים למרחב היישובים הסובב אותה.

לפי נתוני הלשכה המרכזית לסטטיסטיקה (הלמ"ס) נכון לסוף דצמבר 2024 (אומדן), מתגוררים בראש פינה 3,312 תושבים, מתוכם 3,205 תושבי ישראל (מקום 244 בדירוג רשויות מקומיות בישראל).  שינוי בגודל האוכלוסייה ‎-1.9% בשנה‏.  אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 76.7%. השכר החודשי הממוצע של שכיר במשך שנת 2021 היה 10,793 ש"ח (ממוצע ארצי: 11,330 ש"ח).
לפי נתוני המוסד לביטוח לאומי לשנת 2019 השכר הממוצע לחודש של שכיר בראש-פינה עומד על 12,343 ש"ח (לעומת הנתון הארצי – 11,906 ש"ח) ואילו ההכנסה החודשית הממוצעת של עצמאי בראש-פינה עומדת על 7,481 ש"ח (לעומת הנתון הארצי – 10,208 ש"ח).
בראש פינה יש בית ספר יסודי לכיתות א' עד ו' הקרוי בית החינוך וילקומיץ' ללימודי שדה וקהילה על שם המורה שמחה וילקומיץ, שהיה המורה בבית הספר הראשון של המושבה. בבית הספר לומדים כ-220 תלמידים והוא בית הספר העברי הראשון שנוסד בגליל. תלמידים בגילאי חטיבת הביניים ובית הספר התיכון של ראש פינה לומדים מחוץ ליישוב, בבתי ספר מאזור אצבע הגליל: אורט-חצור הגלילית, בית הספר עמק החולה בכפר בלום, בית הספר הדמוקרטי עינות ירדן בקיבוץ עמיר ובית הספר הר וגיא שבקיבוץ דפנה.
אזכורים בתרבות

הסופרת שולמית לפיד תארה את חיי החלוצים במושבה בספרה "גיא אוני".
שירו של אהוד בנאי יוצא לאור מרמז על סביבת הבית בו גר בראש פינה בשנות השבעים. השורה "השביל הזה מתחיל כאן/ בין סניף בנק למעיין") נכתבה על הוואדי שנמצא במושבה ומוביל לעיר צפת.
מועצה מקומית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
יהודה ברנשטיין חבר המועצה הראשונה וראש המועצה הראשון
יעקב רובינשטיין משנת 1949
דב גולדשטיין מינואר 1962
משה זרחיה מ-29 באוגוסט 1965
הרמן הרשקוביץ מ-1 בדצמבר 1965 עד 1974
יורם מאירי – בין השנים 1974–1978
צבי רסקי – בין השנים 1978–1993
אהרון ברנזון – ביו השנים 1993–2000
אביהוד רסקי – בין השנים 2000–2018
מוטי חטיאל – החל משנת 2018
בינואר 2010 ביקרה במוינשט משלחת של מועצת ראש פינה על מנת לייסד קשרים ולחתום על ברית ערים תאומות.
ראו גם

נחל ראש פינה
מעברת ראש פינה
מצפה נמרוד
לקריאה נוספת

אברהם יערי, זכרונות ארץ ישראל - כרך א':
ייסוד המושבה ראש פינה, זכרונות דוד שוב, 1882–1883, פרק מ"ד, עמ' 493–514.
מחיי המתיישבים בראש פינה, זכרונות יעקב בנדל, 1883–1890, פרק מ"ה, עמ' 515–522.
משה דוד שוב, זכרונות לבית דוד שבעים שנות עבודה על שדה התחיה והיישוב, תרצ"ז.
ראש פינה בת מאה (תרמ"ב - תשמ"ב) עורך דוד יניב, הוצאת המועצה המקומית ראש פינה תשמ"ג-1983.
הברון והמושבות: ההתיישבות היהודית בא"י בראשיתה, רן אהרנסון, 1990
רן אהרנסון, 'ראש פינה', בתוך: לכו ונלכה - סיורים במושבות הראשונות, 2004, עמ' 321–342
שולמית לפיד, גֵיא אוֹני - רומן, הוצאת כתר 1982. סיפור העלייה הראשונה על רקע היסטורי אותנטי.
שולמית לפיד, חוות העלמות, כתר הוצאה לאור
אהרון אבן חן, מסע לשנת תרל"ח, בתוך: חתונה בצידון, הוצאת מסדה, 1972
ראש פינה - זכרונות רבקה גרבובסקי, קריית ביאליק: אח, תש"ס (הספר בקטלוג ULI)
ראש פינה בת מאה ושלושים, תשע"א (הספר בקטלוג ULI)
כריס לארסן

| --- | --- |
אין תמונה חופשית
 לידה:  1960 (בן 65 בערך) סן פרנסיסקו, ארצות הברית 
 מדינה:  ארצות הברית 
 השכלה:  בית הספר לעסקים של אוניברסיטת סטנפורד  אוניברסיטת המדינה בסן פרנסיסקו 
 www.ripplelabs.com/team/
 
כריס לארסן (באנגלית: Chris Larsen; נולד ב-1960) הוא מיליארדר אמריקאי, יזם היי-טק ומייסד "Ripple Labs" שפיתחה את המטבע המבוזר ריפל. לארסן משמש אנג'ל למספר חברות הזנק בעמק הסיליקון.
מתחילת שנת 2017 עד תחילת 2018 קפץ ערך הריפל בכ-55,000%, ב-4 בינואר 2018 זינק הונו המוערך באופן זמני לכ-55 מיליארד דולר, אף מעל הונו של מארק צוקרברג באותו זמן (מקום חמישי בעשירי העולם).
קריירה

ב-1996 ייסד את חברת המשכנתאות E-Loan, במהלך כהונתו כמנכ"ל E-Loan הפכה לחברה הראשונה שסיפקה לצרכנים דירוגי אשראי FICO בחינם, ועד שנת 2000 נאמד שווי השוק שלה במעל מיליארד דולר, ב-2006, הוא ייסד את חברת Prosper Marketplace, הראשונה שסיפקה הלוואות עמית לעמית בארצות הברית, והוא שימש כמנכ"ל עד 2012. מאוחר יותר, בשנת 2012, הוא ייסד את חברת Ripple Labs, אשר פיתחה את ריפל, תוכנה המאפשרת העברה ישירה מיידית של כסף בין שני צדדים. לארסן גם משמש מנכ"ל החברה.
טיידל

| --- | --- |


דף הבית של Tidal ליישום אנדרואיד
 מפתח:  פרויקט פנתר בע"מ
 מחזור חיים:  28 באוקטובר 2014 – הווה (10 שנים)
 מערכת הפעלה:  Microsoft Windows   OS X   iOS  אנדרואיד
 נכתבה בשפות:  אנגלית, נורווגית, שוודית, דנית, גרמנית, פולנית, ספרדית, פורטוגזית
 סוג רישיון:  קניני
 קטגוריה:  נגן מדיה
 www.tidal.com
טיידל (באנגלית: Tidal; מעוצב: TIDAL) הוא שירות הזרמת מוזיקה למנויים המשלב אודיו ווידאו-קליפים באיכות גבוהה. השירות מכיל יותר מ-35 מיליון שירים ו-85,000 וידאו קליפים. השירות הוא בתשלום. מפעיליו טוענים כי הם משלמים את האחוז הגבוה ביותר של תמלוגים לאמני מוזיקה ולכותבים בשוק הזרמת המוזיקה. טיידל הושק ב-2014 על ידי החברה הציבורית הנורווגית-שוודית Aspiro. נחתם הסכם הפצה עם שְלוש חברות התקליטים הגדולות, נוסף על חברות התקליטים העצמאיות. ברבעון הראשון של 2015 נרכשה חברת האם Aspiro על ידי הפרויקט הפנתר בע"מ, בבעלותו של הראפר האמריקאי ג'יי זי.